CELEX: 62011CN0223
Language: el
Date: 2011-05-13 00:00:00
Title: Υπόθεση C-223/11: Προσφυγή της 13ης Μαΐου 2011 — Ευρωπαϊκή Επιτροπή κατά Πορτογαλικής Δημοκρατίας

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/16
            
         Προσφυγή της 13ης Μαΐου 2011 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-223/11)
   2011/C 211/30
   Γλώσσα διαδικασίας: πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Guerra e Andrade και I. Χατζηγιάννης)
   
      Καθής: Πορτογαλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               1)
            
            
               να αναγνωρίσει ότι η Πορτογαλική Δημοκρατία:
               
                           —
                        
                        
                           μη δημοσιεύοντας τα εθνικά και διεθνή σχέδια διαχείρισης λεκάνης απορροής ποταμού, παρέβη την παράγραφο 6, σε συνδυασμό προς τις παραγράφους 1 και 2, του άρθρου 13 της οδηγίας 2000/60/ΕΚ (1)·
                        
                     
                           —
                        
                        
                           μη δημοσιεύοντας και μη θέτοντας στη διάθεση του κοινού, συμπεριλαμβανομένων των χρηστών, για τη διατύπωση παρατηρήσεων, τα εκπονηθέντα σχέδια διαχείρισης λεκάνης απορροής ποταμού, παρέβη την παράγραφο 1, στοιχείο γ', του άρθρου 14 της οδηγίας 2000/60/ΕΚ·
                        
                     
                           —
                        
                        
                           μη διαβιβάζοντας στην Επιτροπή αντίγραφο των σχεδίων διαχείρισης λεκάνης απορροής ποταμού, παρέβη την παράγραφο 1 του άρθρου 15 της οδηγίας 2000/60/ΕΚ·
                        
                     
         
               2)
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
      
         Άρθρο 13 της οδηγίας 2000/60/ΕΚ
      
   
   Η παράγραφος 6, σε συνδυασμό προς τις παραγράφους 1 και 2, του άρθρου 13 της οδηγίας 2000/60/ΕΚ ορίζει ότι τα σχέδια διαχείρισης λεκάνης απορροής ποταμού, για κάθε περιοχή λεκάνης απορροής ποταμού που ευρίσκεται εξ ολοκλήρου είτε εντός κράτους μέλους είτε εντός της Ένωσης, πρέπει να δημοσιευθούν, το αργότερο, στις 22 Δεκεμβρίου 2009.
   Η Επιτροπή ούτε ειδοποιήθηκε ούτε πληροφορήθηκε περί τυχόν δημοσιεύσεως τέτοιων σχεδίων όσον αφορά την Πορτογαλία.
   
      
         Άρθρο 14 της οδηγίας 2000/60/ΕΚ
      
   
   Όπως προκύπτει από την οδηγία, η συμμετοχή του κοινού θεωρείται ουσιώδης για την επιδίωξη των σκοπών της οδηγίας.
   Η Επιτροπή ούτε ειδοποιήθηκε ούτε πληροφορήθηκε περί τυχόν δημοσιεύσεως και διαθέσεως στο κοινό, συμπεριλαμβανομένων των χρηστών, για τη διατύπωση παρατηρήσεων, εκπονηθέντων σχεδίων διαχείρισης λεκάνης απορροής ποταμού.
   
      
         Άρθρο 15 της οδηγίας 2000/60/ΕΚ
      
   
   Η Επιτροπή δεν έλαβε, από την Πορτογαλική Δημοκρατία, αντίγραφο των σχεδίων διαχείρισης λεκάνης απορροής ποταμού, ούτε των εντός της επικρατείας ούτε των διεθνών περιοχών λεκάνης απορροής ποταμού.
   
      (1)  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327, σ. 1).